**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 11.10.2023, ora 08.00 – 12.10.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 12.10.2023, ora 07.00**

**RÂURI**

Debitele au fost în general staționare, exceptând cursurile inferioare ale Vișeului, Izei, Timișului și Bârzavei, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Crișul Negru, Arieș, Moravița, Cerna, Vedea, Tazlău, Rm. Sărat, Bârlad, Jijia, afluenții Jiului, pe unii afluenți din bazinul superior şi mijlociu al Oltului, unii afluenți din bazinul superior al Argeșului și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi relativ staționare.

Sunt posibile creșteri izolate de niveluri și debite pe unele râuri mici din Maramureș, Crișana, Transilvania și nordul Moldovei, ca urmare a precipitațiilor slabe prevăzute.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 11.10.2023 – 12.10.2023 a fost în scădere, având valoarea de 2100 m3/s, sub media multianuală a lunii octombrie (3850 m3/s) .

În aval de Porțile de Fier debitele au fost în scădere.

Debitul la intrarea în țară (secțiunea Baziaș) va fi staționar (2100 m3/s).

În aval de Porțile de Fier debitele vor fi în scădere.

**2.** **Situația meteorologică în intervalul 11.10.2023, ora 09.00 – 12.10.2023, ora 06.00**

**ÎN ŢARĂ**

Vremea a fost în general frumoasă, iar valorile termice s-au situat în jurul normelor climatologice specifice acestei date. Cerul a prezentat înnorări temporare în nord-vest și a fost variabil la senin în rest. Vântul a suflat slab și moderat, cu ușoare intensificări pe crestele montane. Temperaturile maxime au fost ușor mai scăzute față de ziua precedentă în Oltenia și vestul Munteniei și mai ridicate în celelalte regiuni, chiar semnificativ în Moldova (cu până la 6...8 grade), iar la scara întregii țări, s-au situat între 14 grade la Ocna Șugatag și 23 de grade la Jimbolia, Lugoj, Vărădia de Mureș și Giurgiu. La ora 6 se înregistrau valori termice cuprinse între 1 grad la Miercurea Ciuc și 16 grade la Moldova Nouă și Sulina. Izolat în zonele depresionare s-a semnalat ceață.

**LA BUCUREŞTI**

Vremea a fost frumoasă, cu cer mai mult senin și vânt slab până la moderat. Temperatura maximă, normală pentru această dată, a fost de 21 de grade la Filaret și 20 de grade la Afumați și Băneasa, iar la ora 6 se înregistrau 4 grade la stația meteorologică Băneasa, 5 grade la Afumați și 8 grade la Filaret.

**3. Prognoza meteorologică în intervalul 12.10.2023, ora 09.00 – 13.10.2023, ora 09.00**

**ÎN ŢARĂ**

Vremea se va încălzi față de zilele precedente și va deveni caldă pentru a doua decadă a lunii octombrie în toată țara. Cerul va fi mai mult senin în regiunile sudice, iar în rest variabil, cu unele înnorări pe parcursul nopții. În special spre sfârșitul intervalului se vor semnala ploi slabe, local în Maramureș și izolat în Crișana, Transilvania și nordul Moldovei. Vântul va sufla slab și moderat, cu unele intensificări în zona montană înaltă, îndeosebi din nordul Carpaților Orientali, unde rafalele vor depăși 70...80 km/h, iar pe parcursul zilei, local și temporar și în regiunile estice. Temperaturile maxime vor fi cuprinse între 18 și 26 de grade, iar cele minime se vor situa între 5 și 13 grade, mai scăzute în depresiunile din estul Transilvaniei până spre 2 grade, dar și mai ridicate pe litoral și în Dealurile de Vest, până la 15 grade. Dimineața și noaptea, izolat se va forma ceață, pe alocuri în centrul teritoriului și în depresiunile intramontane și cu totul izolat în rest.

**LA BUCUREŞTI**

Vremea se va încălzi față de zilele precedente și va deveni caldă pentru această dată. Cerul va fi mai mult senin, iar vântul va sufla slab până la moderat. Temperatura maximă se va situa în jurul valorii de 24 de grade, iar cea minimă va fi de 10...11 grade, mai scăzută în zona preorășenească până spre 7 grade.

1. ***CALITATEA APELOR***

***Administrația Națională Apele Române*** informează despre producerea, în data de 11.10.2023, ora 06.35, unei poluări accidentale a apei râului Telcișor, în zona postului hidrometric Telciu, comuna Telciu, județul Bistrița Năsăud, manifestată prin fenomenul de mortalitate piscicolă. Cauza probabilă a poluării o reprezintă scurgeri de ape provenite în urma turnării de beton la culeea unui pod. Au fost prelevate probe pentru efectuarea analizelor de laborator. Vom reveni cu informații suplimentare.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** - Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei II de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Câmpu lui Neag (Buta), pentru efectuarea lucrarilor de inlocuire a conductei Buta-Baraj.  ***Administratia Bazinala de Apă Buzău-Ialomiţa***  Pentru sectoarele fluviului Dunarea aferente ABA Buzau Ialomita: urmare a scaderii debitului fluviului Dunarea din ultima perioada, precum si a prognozei hidrologice a debitelor medii zilnice, incepand cu data de 22.09.2023 s-a trecut la aplicarea fazei de atentionare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu). Incepand cu data de 25.09.2023 s-a trecut la aplicarea fazei de atentionare/avertizare si pentru sectoarele: 4 Braila – Galati - PH Braila, 5.1 Vadu Oii – Braila - PH Vadu Oii si 5.2 Brat Macin – PH Smardan.  ***Administratia Bazinala de Apă Dobrogea-Litoral***  Ca urmare a scaderii debitului fluviului Dunarea din ultima perioada, incepand cu data de 21.09.2023 s-a trecut la aplicarea fazei de atentionare/avertizare pe sectoarele Chiciu(km 375) - Izvoarele (km 345) - Cernavoda (km 298) - Harsova (km 238), Daeni - Macin - Smârdan - Grindu - Isaccea - brat Chilia - brat Tulcea - brat Sulina, conform prevederilor Planului de restrictii si folosire a apelor in perioadele deficitare, pentru BH Dunare 2021-2025 |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Garda Forestieră Ploiești*** informează despre producerea, în data de 10.10.2023, ora 22.10, unui incendiu care a afectat 0.1 ha litieră într-un fond forestier de stat pe raza O.S. Cotmeana, comuna Cotmeana, județul Argeș. Incendiul a fost stins în aceeași zi, la ora 22.45 prin intervenția a 6 silvicultori, 9 pompieri, 6 polițiști, 6 cetățeni și a unui jandarm. Cauza izbucnirii: foc deschis, nesupravegheat.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**